บลจ.บัวหลวงเสนอขายกองทุน BP24/16อายุ 6 เดือน ชูผลตอบแทน 1.55% ต่อปี
บลจ.บัวหลวง เสนอขายกองทุนรวมบัวหลวงธนสารพลัส 24/16 (BP24/16) เน้นลงทุนในตราสารแห่งหนี้ตปท.หรือเงินฝากตปท. อายุ 6 เดือน ชูผลตอบแทน 1.55% ต่อปี ถึง 5 ก.ค.นี้
1 ก.ค. 2559

บริษัทหลักทรัพย์จัดการกองทุนรวม บัวหลวง จำกัด หรือ บลจ.บัวหลวง เสนอขายกองทุนรวมบัวหลวงธนสารพลัส 24/16ระหว่างวันที่ IPO 29 มิ.ย. – 5 ก.ค. 2559
สำหรับกองทุนรวมบัวหลวงธนสารพลัส 24/16 (BP24/16) เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade
กองทุน BP 24/16 อายุประมาณ 6 เดือน ประมาณการผลตอบแทน 1.55% ต่อปี ขนาดโครงการ 5,000 ล้านบาท
ทั้งนี้ กองทุนดังกล่าว เหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน
สำหรับตราสารหนี้ และ หรือประเทศที่จะลงทุนอาจมีการเปลี่ยนแปลงได้ ทั้งนี้ ขึ้นอยู่กับสภาวการณ์ของตลาดตราสารหนี้ขณะนั้นๆ
ผู้สนใจสามารถสอบถามรายละเอียดเพิ่มเติมได้ที่ กองทุนบัวหลวง โทร 0-2674-6488 กด 8 หรือ สาขาธนาคารกรุงเทพทั่วประเทศ โทร. 1333 หรือ บมจ.หลักทรัพย์ บัวหลวง โทร. 0-2231-3777 หรือ 0-2618-1000 บมจ.กรุงเทพประกันชีวิต โทร.0-2777-8999 บมจ.หลักทรัพย์ โนมูระ พัฒนสิน โทร. 0-2638-5500